Мацвей Ізраілевіч Басаў

Мацвей Ізраілевіч Басаў (нар. , г. Мінск) — беларускі мастак.

 Біяграфія 
Нарадзіўся  года ў Мінску ў сям'і мастака Ізраіля Басава. Скончыў у 1971 годзе Мінскае мастацкае вучылішча. Вучыўся ва У. Гардзеенкі, А. Зінчука. Удзельнік мастацкіх выставак з 1981 года.

Член Беларускага саюза мастакоў з 1989 года. Жыве ў г. Мінску.

 Творчасць 
міні|злева|«Да святла». 1999. Нацыянальны цэнтр сучасных мастацтваў Рэспублікі Беларусь
Працуе ў станковым жывапісе і графіцы. Асноўныя творы: жывапісныя кампазіцыі «Белы анёл», «Прарокі», «Свячэнне», «Выбар», «Час збіраць камяні», «Дзед і белы анёл», «Спрачальнікі», «Партрэт Майсея», цыклы «Кнігу — народу» і «Вывучаючы Біблію», графічныя серыі «Нарач» і «Прыбалтыка».

Творы знаходзяцца ў фондах БСМ.

 Выстаўкі 
29 жніўня 2025 года ў Нацыянальным мастацкім музеі Рэспублікі Беларусь адбылося ўрачыстае адкрыццё юбілейнай выстаўкі «Святло ў далонях», прымеркаванай да 75-годдзя Мацвея Басава.

У экспазіцыі дэманставалася больш за 100 жывапісных работ, створаных у перыяд з канца 1960-х да 2020-х гг., а таксама 12 лістоў арыгінальнай графікі 1980-х гадоў. У іх адлюстраваны асноўныя тэмы творчасці мастака: біблейскія сюжэты, беларускія мястэчкі, Халакост, каханне, а таксама жанры — нацюрморт і пейзажМацвей Басаў «Святло ў далонях». Нацыянальны мастацкі музей Рэспублікі Беларусь.. 

 Крыніцы 

 Літаратура 


 Спасылкі 


Катэгорыя:Мастакі Беларусі XX стагоддзя
Катэгорыя:Мастакі Беларусі XXI стагоддзя
Катэгорыя:Члены Беларускага саюза мастакоў
Катэгорыя:Графікі Беларусі
Катэгорыя:Яўрэйскія мастакі